Անիմացիոն արվեստի թանգարան

Անիմացիոն արվեստի թանգարան (), Կալիֆոռնիայի արվեստի թանգարան՝ մասնագիտացած կոմիքսների և մուլտֆիլմերի արվեստում։ Այն Արևմտյան Միացյալ Նահանգների միակ թանգարանն է, որը նվիրված է անիմացիոն արվեստի բոլոր ձևերի պահպանմանը և ցուցադրմանը։ Մշտական հավաքածուն ներառում է շուրջ 7000 ցուցանմուշ՝ 2015 թվականի դրությամբ, ներառյալ բնօրինակ անիմացիոն նմուշները, կոմիքսների էջերը և քանդակները։

Մինչև 2015 թվականի սեպտեմբեր թանգարանը գտնվում էր Սան Ֆրանցիսկոյի Յերբա Բուենա Գարդենս մշակութային թաղամասում՝ Մարկետ շրջանի հարավում։ Այն վերաբացվել է 2017 թվականի հոկտեմբերին՝ Սան Ֆրանցիսկոյի ձկնորսական նավակայանի տարածքում գտնվող նոր վայրում։

Պատմություն 
Թանգարանը հիմնադրվել է 1984 թվականին` արվեստով հետաքրքրվողների կողմից,  որի հիմնադիրը «Տրուբադոր Պրեսս»-ի հրատարակիչ Մալքոլմ Ուոտն է։ Թանգարանի առաջին մարմնացումը չուներ ֆիքսված վայր, փոխարենը ցուցահանդեսներ էին կազմակերպում տեղական այլ թանգարաններում և կորպորատիվ տարածքներում։ 1987 թվականին ծաղրանկարիչ Չարլզ Շուլցի բարեգործական հիմնադրամի օգնությամբ այն ստեղծեց տուն՝ Սան Ֆրանցիսկոյի Քոլ-Բալլեթին շենքի երկրորդ հարկում։

1994 թվականի վերջին թանգարանը ժամանակավորապես փակվել է, իսկ հետո այն կրկին տեղափոխվել է մեկ այլ վայր. բացումը տեղի է ունեցել 1995 թվականի ամռանը։ Մոտավորապես նույն ժամանակ թանգարանի տնօրենների խորհրդից դուրս եկավ նրա հիմնադիր Մալքոմ Ուայթը(անցավ թոշակի)։

1997 թվականին թանգարանը ֆինանսական լուրջ խնդիրներ է ունեցել և գրեթե ստիպված է եղել փակվել՝ չնայած Շուլցի հիմնադրամի նվիրատվություններին։

2000-2005 թվականներին Ջեննի Է. Ռոբբը անիմացիոն արվեստի թանգարանի հսկիչն էր (Ռոբն այժմ Բիլլի Իռլանդիայի անիմացիոն գրադարանի և թանգարանի հսկիչն է Կոլումբուսում, Օհայո նահանգ)։ 2005 թվականին Ռոբին փոխարինեց Էնդրյու Ֆարագոն։

2016 թվականի վերջին թանգարանը ստորագրել է շենքի վարձակալության 10-ամյա պայմանագիրը, որի մակերեսը կազմում է 8000 քառակուսի ոտնաչափ, որը գտնվում էր Հիրադելիի հրապարակում։ Գրեթե մեկ տարի անց, 2017-ի հոկտեմբերի վերջին, անիմացիոն արվեստի թանգարանը վերջապես վերաբացեց իր դռները իր նոր վայրում` երեք նոր ցուցահանդեսներով, այդ թվում` Սան Ֆրանցիսկոյի ծաղրանկարիչ Ռայա Թելգմայերի հետահայաց ներկայացմամբ, Մայկ Մինյոլայի «Հելբոյ» -ի և ի հայտ եկած նոր արվեստագետի հարգանքի տուրքի ցուցահանդեսով։

Սպարկիի մրցանակ 
Տարիների ընթացքում թանգարանը ներկայացրեց Սպարկիի մրցանակը (Չարլզ Մ. Շուլցի մականունից հետո) ՝ ի պատիվ նշանավոր ստեղծագործողների կյանքի նվաճման՝ մուլտֆիլմերի և անիմացիայի ոլորտներում, ովքեր «մարմնավորում են Շուլցի տաղանդը, նորամուծությունն ու մարդասիրությունը»։ Մրցանակը, որի հովանավորն է Չարլզ Մ. Շուլցի թանգարանը, ներառում է Սնուպիի արձանիկը, որը մի գրիչ է պահում և հենված է թանաքի վրա (թանգարանի Սպարկի մրցանակը կապված չէ Սլամդանս կինոփառատոնում ներկայացված համանուն մրցանակի հետ)։ Մրցանակը նորամուտը նշել է 1998 թվականին, և ամեն տարի մինչև 2001 թվականը հայտարարվել են բազմաթիվ հաղթողներ։ Վեց տարվա ընդմիջումից հետո մրցանակը կրկին հանձնվել է 2007 թվականին։ Սպարկիի վերջին մրցանակը շնորհվել է 2015 թվականին։ Սպարկիի մրցանակը հանձնվել է տարբեր հարթակներում, այդ թվում Սան Դիեգոյի Կոմիքս-Կոն-ում և Նյու Յորքի Կոմիքս-Կոն-ում։

Սպարկիի մրցանակի դափնեկիրների ցուցակը

 1998 – Չարլզ Մ. Շուլց, Չաք Ջոնս և Ջոն Լասսետեր
 1999 – Սերխիո Արագոնես, Գաս Արիոլա, Կարլ Բարքս և Դեյլ Մեսսիկ
 2000 – Ուորդ Քիմբոլլ, Սթեն Լին և Մորրի Թըրներ
 2001 – Ջոն Սևերին, Ուիլ Էյսներ, Ֆիլ Ֆրենք, Լու Գրանտ, Գարի Լարսոն և Բիլ Մելենդես
 2007 – Քրեգ Ֆլեսսել
 2008 – Գեն Կոլան(և, ավելի վաղ արարողության ժամանակ, Մալքոլմ Վիտ)
 2010 – Մորտ  Վոլկեր
 2011 – Ջերի Ռոբինսոն
 2015 – Ռոն Թրներ

Ցուցահանդեսներ 
Ամեն տարի թանգարանում անցկացվում են 9-12 խոշոր ցուցահանդեսներ, ինչպես նաև դասընթացներ երեխաների և մեծահասակների համար։ Այն նաև առաջարկում է դասախոսություններ, ինչպես նաև գործում են հետազոտական գրադարան, դասարան և գրախանութ։

Ծանոթագրություններ

Արտաքին հղումներ
 
 Twitter page

Թանգարաններ այբբենական կարգով
Արվեստի թանգարաններ ըստ հիմնադրման տարեթվի